Държавен вестник, бр. 16, 2011 г., стр. 11

БРОЙ  16	
Д Ъ Р Ж А В Е Н  В Е С Т Н И К 	
СТР.  11  
в) разработва и предлага за утвърждаване 
инструкции, указания и процедури, свързани с 
информационната сигурност, и следи за тяхното 
изпълнение;
г) разработва и предлага иновативни решения 
и архитектури за подобряване на информацион­
ната сигурност на съответната администрация;
д) ръководи периодичните оценки на риско­
вете за информационната сигурност и спазването 
на приетите политики и процедури;
е) следи за прилагането на стандартите, 
политиките и правилата за информационна 
сигурност и управление на риска в админи­
страцията;
2. във връзка с информационните системи 
и електронното управление:
а) осъществява стратегическото планиране 
на дейностите по предоставяне на услуги в 
областта на информационните технологии в 
министерството и при необходимост координира 
стратегическото планиране на тези дейности 
във второстепенните разпоредители с бюджетни 
кредити към министъра;
б) организира планирането, изграждането, 
поддържането и развитието на приложните 
информационни системи на министерството 
и при необходимост координира процесите по 
тези дейности във второстепенните разпоре­
дители с бюджетни кредити към министъра и 
осигурява съответствието им с изискванията 
на електронното управление и нормативните 
актове;
в) координира дейностите в министерството 
и във второстепенните разпоредители с бю­
джетни кредити към министъра по реализиране 
на електронното управление и осигурява вза­
имодействието на информационните системи 
на министерството с аналогичните системи, 
функциониращи в други държавни и общински 
органи и институции;
г) организира дейностите по привеждане 
на услугите в областта на информационните 
технологии на министерството в съответствие 
със световните стандарти и изискванията на 
Европейския съюз;
д) участва в разработването на прогнозите 
и проектобюджета на министерството, както и 
в изпълнението на програмите от програмния 
бюджет на министерството с оглед на функци­
оналната си компетентност;
3. във връзка с информационното обслуж­
ване:
а) планира и осигурява администрирането, 
поддръжката и развитието на инфраструктурата 
на информационните технологии в министер­
ството и локалните машини и в изнесените 
звена на министерството;
б) планира, организира и осъществява ма­
териално-техническото снабдяване на минис­
терството с ИКТ оборудване, софтуер, неговата 
поддръжка и доставката на интернет;
в) организира, ръководи и контролира 
дейностите, свързани с придобиването, из­
ползването, подновяването и прекратяването 
на удостоверенията за универсален и усъвър­
шенстван електронен подпис на служителите 
на министерството;
г) администрира административната ин­
формационна система за документооборота в 
министерството;
д) планира и организира развитието, под­
дръжката и ремонта на комуникационната и 
телефонната инсталация в сградата на минис­
терството.
(2) Дирекцията се ръководи от служителя, 
отговарящ за мрежовата и информационната 
сигурност при условията и по реда на Наредбата 
за общите изисквания за оперативна съвмес­
тимост и информационна сигурност, приета с 
Постановление № 279 на Министерския съвет 
от 2008 г. (обн., ДВ, бр. 101 от 2008 г.; изм. и 
доп., бр. 58 и 102 от 2010 г.), който е на пряко 
подчинение на министъра.“
7. В чл. 29:
а) в ал. 4, изречение второ думите „заместник 
главен директор“ се заменят с „двама заместник 
главни директори“;
б) алинея 5 се изменя така:
„(5) Главна дирекция „Управление на тери­
ториалното сътрудничество“ има териториални 
звена в избираемите по програмите за транс-
гранично сътрудничество райони.“
8. В чл. 34:
а) в т. 1 думите „концесии за добив на 
подземни богатства – строителни материали, 
скалнооблицовъчни материали и технологични 
отпадъци, използвани за суровина в строител­
ната индустрия“ се заличават;
б) точка 4 се отменя; 
в) в т. 6 думите „и разрешенията за проучване 
на строителни материали, скалнооблицовъчни 
материали и технологични отпадъци, използ­
вани за суровина в строителната индустрия“ 
се заличават;
г) точки 7, 8, 9 и 17 се отменят.
9. В приложението към чл. 13, ал. 3:
а) в наименованието числото „642“ се за­
меня с „637“;
б) ред „Инспекторат“  6“ се изменя така: 
„дирекция „Инспекторат“  8“;
в) на ред „Обща администрация“ числото 
„120“ се заменя със „118“;
г) на ред „дирекция „Финанси и управление 
на собствеността“ числото „42“ се заменя с „41“;
д) на ред „дирекция „Европейска коорди­
нация, връзки с обществеността и анализи“ 
числото „10“ се заменя с „9“;